पाएं अपने शहर की ताज़ा ख़बरें और फ्री ई-पेपरडाउनलोड करें
डिण्डौरी। नर्मदा नदी का जलस्तर अचानक बढऩे से रामघाट पर 26 लोग पांच घंटे तक बाढ़ में फंसे रहे। सूचना मिलने के दो घंटे बाद पहुंचे प्रशासन और लोगों की मदद से 25 को सुरक्षित निकाल लिया गया। एक महिला लापता बताई जा रही है। करीब चार दर्जन लोग रविवार को मंदिर में दर्शन करने से पहले नर्मदा नदी में स्नान कर रहे थे। अचानक बाढ़ आ गई।
कुछ लोग तो सुरक्षित स्थान पर पहुंच गए, लेकिन पांच महिलाओं, नौ लड़कियों समेत 26 लोग फंस गए। कुछ लोगों ने टापू का सहारा लिया तो 8 लोगों ने मंदिर की छत पर बैठकर जान बचाई। नदी का बहाव तेज होने के कारण बचाव दल को काफी मशक्कत करनी पड़ी।
कल तेज बारिश के आसार
शनिवार रात हुई बूंदाबांदी के बाद रविवार को लोग उमस से परेशान रहे। दोपहर में कुछ देर के लिए बादल छाए, लेकिन बिना बरसे ही विदा हो गए। मौसम केंद्र के मुताबिक सोमवार को राजधानी में हल्की बारिश के आसार हैं। मंगलवार को तेज बारिश हो सकती है।
मौसम केंद्र के अनुसार रविवार को भी भोपाल का अधिकतम तापमान 35.8 डिग्री सेल्सियस दर्ज किया गया, जो सामान्य से 3 डिग्री कम रहा। रविवार को यह 37.3 डिग्री सेल्सियस दर्ज किया गया था। वहीं, शनिवार को हुई बारिश की वजह से न्यूनतम तापमान में कुछ कमी आई और यह सामान्य से 2 डिग्री कम रिकॉर्ड किया गया। केंद्र के सहायक मौसम विज्ञानी ई. आर. चिंतलू ने बताया कि अरब सागर और बंगाल की खाड़ी से नमी आने का सिलसिला जारी है। इसी वजह से बादल छाए हुए हैं और बारिश हो रही है।
अगले दो दिन में प्रदेश में पहुंच सकता है मानसून
मानसून अब महाराष्ट्र, दक्षिण छत्तीसगढ़, गुजरात में पहुंच गया है। मौसम केंद्र के मुताबिक अगले दो दिन में इसके मध्यप्रदेश पहुंचने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn